ZAPISNIK
47. sjednice Vijeća Mjesnog odbora „Pavao Šubić”
održane u utorak, 25. veljače 2025., u 18.00 sati u prostorijama Mjesnog odbora „Pavao Šubićˮ, Šubićeva 40/2

Nazočni članovi Vijeća: Nikolina Hrust, Roman Roland i Andrea Vranić.
Potpredsjednica Vijeća Mjesnog odbora „Pavao Šubić“ Nikolina Hrust (dalje u tekstu: potpredsjednica Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 46. sjednice Vijeća Mjesnog odbora.

[bookmark: _Hlk95170795]Potpredsjednica Vijeća predlaže sljedeći

[bookmark: _Hlk178931215]DNEVNI RED:

1. [bookmark: _Hlk192161433]Izvješće o radu Mjesnog odbora „Pavao Šubić“ za 2024., donošenje
2. [bookmark: _Hlk192161737]Program rada Mjesnog odbora „Pavao Šubić“ za 2025., donošenje
3. [bookmark: _Hlk192163262]Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, daje se
4. [bookmark: _Hlk192163666]Nacrt prijedloga Odluke o mjestima za trgovinu na malo izvan prodavaonica i tržnica na malo, mišljenje, daje se
5. Pitanja i prijedlozi

Vijeće Mjesnog odbora jednoglasno prihvaća predloženi dnevni red.


Ad 1. Izvješće o radu Mjesnog odbora „Pavao Šubić“ za 2024., donošenje


[bookmark: _Hlk184898049][bookmark: _Hlk178931847]Vijeće Mjesnog odbora, nakon rasprave, jednoglasno donosi


IZVJEŠĆE O RADU
Vijeća Mjesnog odbora „Pavao Šubić“ za 2024. godinu

U 2024. godini Vijeće Mjesnog odbora održalo je ukupno 12 sjednica. 
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično.

PREDSJEDNIKVIJEĆA
Predsjednik je redovito sazivao sjednice Vijeća, predlagao dnevni red i predsjedavao na 11 od 12 sjednica. Usko je surađivao s predsjednikom Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora (6 od 7).

POTPREDSJEDNICA VIJEĆA
Pomagala je predsjedniku Vijeća, te obavljala i sve poslove koji su mu se povjerili. Sudjelovala je u pripremi prioriteta za 2025. godinu.

ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 4 od ukupno 5 članova.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području, posebice problema odlaganja i recikliranja otpada, vandalskog grafitiranja i parkirnih mjesta.

ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području, surađivati s građanima i obavještavati ih o bitnim odlukama koje se tiču života u mjesnom odboru i Gradu. 
Zaprimljeno je 28 upita građana na koje je odgovoreno, a poslano je 30 mailova upita prema gradskim službama i drugim tvrtkama vezano uz organiziranje ljetnog kina i koncerta, postavljanja ili vraćanja prometnih stupića, problema s parkiranjem i zakrčenim požarnim putem, začepljenim odvodima, zvuka semafora, uključivanja u manifestaciju Advent u Zagrebu, Sport za sve i organiziranja eko-tržnice u popodnevnim satima.
Vijeće Mjesnog odbora „Pavao Šubić“ organiziralo je manifestaciju "Nek´oživi dobri duh zagrebačkih kina" koja je bila posveta nekadašnjim kinima u okolici Parka Bartula Kašića (Mosor u Zvonimirovoj, Partizan na Kvaternikovu trgu i Studio u Vlaškoj). 
Manifestacija se održavala tokom dva vikenda krajem kolovoza i početkom rujna 2024. u parku Bartula Kašića. Prvo događanje bio je koncert grupe Ljetno kino u petak 30. kolovoza 2024. od 20 sati, a potom su 31. kolovoza 2024. i 01. rujna 2024., te 06. i 07. rujna 2024. u večernjim satima prikazivani filmovi (Ne okreći se sine, redatelj Branko Bauer, 1956., Rondo, redatelj Zvonimir Berković, 1966., H-8, redatelj Nikola Tanhofer, 1958. i Martin u oblacima, redatelj Branko Bauer, 1961.). Zajedničko svim navedenim filmovima je da su barem djelomice snimani u Zagrebu, a rijetko se prikazuju na televizijskim programima. Odaziv publike bio je odličan i na koncertu i na projekcijama nakon završetka manifestacije i brojni sugrađani su izrazili želju da se sa sličnim programom nastavi i u sljedećim godinama.

Ad 2. Program rada Mjesnog odbora „Pavao Šubić“ za 2025., donošenje

Vijeće Mjesnog odbora, nakon rasprave, jednoglasno donosi

PROGRAM RADA VIJEĆA
MJESNOG ODBORA „PAVAO ŠUBIĆ“
ZA 2025. GODINU


Na temelju Poslovnika i Pravila Vijeća Mjesnog odbora „Pavao Šubić“, te sukladno Statutu Grada Zagreba, svoj program za 2025. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Pavao Šubić“.

Vijeće Programom rada obvezno:

1. Donosi financijski plan
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Pavao Šubić“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;


Program rada Vijeća Mjesnog odbora „Pavao Šubić“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.
Od predloženih 7 malih komunalnih akcija, Vijeće će aktivno raditi na njihovu provođenju u okvirima financijskih mogućnosti, ali prvenstveno: Uređenju parka Bartola Kašića (kat. č. 6480/1 i 6480/16), Uređenje Parka kneza Zdeslava – obnova fontane Želimira Janeša (kat. č. 7524/3), Čišćenju područja Bloka Badel i Gorica (kat. č. 6340, 6341/1, 6347, 6348/1, 6348/2.) i opremi za dječje vrtiće Vedri dani (Mirona Makanca 11a i Fra F.Grabovca 26a).

Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.


Ad 3. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, daje se

[bookmark: _Hlk192164001]Vijeće Mjesnog odbora, nakon rasprave, jednoglasno donosi

[bookmark: _Hlk192164815]                                                           Z A K L J U Č A K

o Prijedlogu Odluke o izmjenama i dopunama Odluke o davanju u zakup i na drugo korištenje povšina javne namjene


1. Vijeće Mjesnog odbora „Pavao Šubić“ daje pozitivno mišljenje o Prijedlogu Odluke o izmjenama i dopunama Odluke o davanju u zakup i na drugo korištenje površina javne namjene.

2. Ovaj se zaključak dostavlja Vijeću Gradske četvrti Donji grad.

[bookmark: _Hlk192163894]Ad 4. Nacrt prijedloga Odluke o mjestima za trgovinu na malo izvan prodavaonica i tržnica na malo, mišljenje, daje se

Vijeće Mjesnog odbora, nakon rasprave, jednoglasno donosi


                                                           Z A K L J U Č A K

o Nacrtu prijedloga Odluke o mjestima za trgovinu na malo izvan prodavaonica i tržnica na malo

1. Vijeće Mjesnog odbora „Pavao Šubić“ daje pozitivno mišljenje o Nacrtu prijedloga Odluke o mjestima za trgovinu na malo izvan prodavaonica i tržnica na malo.

2. Ovaj se zaključak dostavlja Vijeću Gradske četvrti Donji grad.



Ad 5. Pitanja i prijedlozi
Pitanja i prijedloga nije bilo.

Sjednica je završila u 18.50 sati.
Zapisnik vodi Andrea Broz, viša stručna suradnica za rad tijela mjesne samouprave.

KLASA: 024-08/25-003/522
URBROJ: 251-13-11-1/003-25-2
Zagreb, 25. veljače 2025.

